PADRÓN DO IMPOSTO SOBRE VEHÍCULOS DE TRACCIÓN MECÁNICA 2016
ADMINISTRACIÓN LOCAL — Municipal — Cangas (Outros documentos, notificacións e informacións públicas, 28/03/2016)

EXPOSICIÓN PÚBLICA E COBRANZA EN VOLUNTARIA DO Padrón fiscal do imposto sobre vehículos de tracción mecánica do ano 2016, autorizado ó amparo da Ordenanza Fiscal Municipal Reguladora da imposto sobre vehículos de tracción mecánica no Termo Municipal de Cangas correspondente ao exercicio 2016. A ALCALDÍA-PRESIDENCIA, mediante Resolución de data 15 de MARZO de 2016, “Primeiro.— Aprobar o Padrón fiscal do imposto sobre vehículos de tracción mecánica do ano 2016 que comeza coa inscrición do vehículo matricula 8860BXV e remata coa inscrición do vehículo matricula 8328GNF, polo importe total de 1.337.862,06 euros (UN MILLON TRESCENTOS TRINTA E SETE MIL OITOCENTOS SESENTA E DOUS EUROS CON SEIS CÉNTIMOS), correspondentes a un total de 16.868 vehículos. Segundo.— Aprobar a exención do imposto de vehículos de tracción mecánica a 38 vehículos oficiais adscritos á defensa nacional ou á seguridade cidadá, que reúnen as condicións establecidas no artigo 2 apartado 1.1 da ordenanza fiscal vixente, e aparecen referenciados no documento padrón. Terceiro.— Aprobar a exención do imposto de vehículos de tracción mecánica a 7 vehículos destinados á asistencia sanitaria ou traslado de feridos ou doentes, que reúnen as condicións establecidas no artigo 2 apartado 1.4 da ordenanza fiscal vixente, e aparecen referenciados no documento padrón. Cuarto.— Aprobar a exención do imposto de vehículos de tracción mecánica a 551 vehículos para persoas de mobilidade reducida que reúnen as condicións establecidas no artigo 2 apartado 1.5 da ordenanza fiscal vixente, e aparecen referenciados no documento padrón. Quinto.— Aprobar a exención do imposto de vehículos de tracción mecánica a 152 tractores, remolques semirremolques e maquinaria provisto da Cartilla de Inspección Agrícola, que reúnen as condicións establecidas no artigo 2 apartado 1.7 da ordenanza fiscal vixente, e aparecen referenciados no documento padrón. Sexto.— Aprobar a bonificación do 100% da cota do imposto a 1.309 vehículos que cumpren as condicións establecidas no artigo 2BIS apartado 2.1 da ordenanza fiscal vixente, e a 19 vehículos que cumpren as condicións establecidas no artigo 2BIS apartado 2.2 da ordenanza fiscal vixente e aparecen referenciados no documento padrón. Sétimo.— Establécese o período voluntario de cobranza entre os días 1 de abril e 1 de xuño de 2016. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Oitavo.— Os recibos remitiranse ao domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrucción ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Noveno.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Décimo.— Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Cangas, 15 de marzo de 2016.—O Alcalde, Xose Manuel Pazos Varela.